Færgetrafikken til Landskrona begyndte straks efter, at svenske ''Linjebuss'' eller ''LB-færgerne'' indledte konkurrencen med [[DSB]] på ruten [[Helsingør]]-[[Helsingborg]]. Ruten Landskrona-Tuborg (eller Landskrona-København) tilhørte den samme koncern som ''LB'', men opererede under det formelle navn ''Skandinavisk Linjetrafik'' eller ''SL-færgerne''. Overfartstiden var 70 minutter, og frem til 1974 var der afgang hver time (med tre færger). Da ''SL'' i 1974 satte den 115 meter lange ''[[Stella Scarlett]]''<ref>[http://kommandobryggan.se/hh/stella.htm "M/S STELLA SCARLETT"] fra Kommandobryggan.se</ref>{{,}}<ref>[http://kwmosgaard.dk/joomla1520/index.php?option=com_djcatalog2&view=item&id=618 "M/F Stella Scarlett"] {{Webarchive|url=https://web.archive.org/web/20131101174315/http://kwmosgaard.dk/joomla1520/index.php?option=com_djcatalog2&view=item&id=618 |date= 1. november 2013 }} fra Kwmosgaard.dk</ref> i trafik (''Stella Scarlett'' har stadig rekorden for længste færge, der har sejlet i rutefart på Øresund), forsvandt to mindre færger. Der blev nu afgang hver halvanden time: "''Scania''" og [[Dana Scarlett]], den sidste blev dog reservefærge for både ''SL'' og ''LB'' til 1981, og for ''LB'' alene til 1984. I 1971 var også den mindste færge på ruten, ''Linda Scarlet'', blevet erstattet af den forholdsvis store ''[[Svea Scarlett]]''.
Historie Vand Foreninger Organisationer